ATSKAITE par mācībām ISLANDĒ.

No 13.līdz 18.martam, 2023.g., divas biedrības Kultūras un Izglītības studija angļu valodas pasniedzējas, Rita Liepiņa un Jaroslava sirmais – Hreškova, piedalījās sešu dienu kursos Islandē, ko organizēja lieliskie pasniedzēji no Smart Teachers Play More. Kursi saucās „Inspiring language learners „ – kā iedvesmot mācībām valodu apguvējus ikvienā vecumā, jo apgūt valodu ar spēļu palīdzību var jebkura, arī pieaugušo vecumā. Mūsu kursu pasniedzēja bija Cristina Araghon White. Viņa šobrīd strādā Spānijā, bet kursus pēc STPM metodikas vada gan Islandē, gan Spānijā. Bet kopā šajā laikā Islande dažādas prasmes četros dažādos kursos apguva 128 skolotāji no 18 valstīm. Tik lieliska iespēja satikties un uzzināt ko vairāk par izglītību sājās valstīs. Kopā bijām gan ekskursijā, gan internacionālajā vakarā. Nedēļa paskrēja nemanot. Mums paveicās arī ar laika apstākļiem, ļoti saulainu laiku, bet arī dažām ekstremāli aukstām dienām. SMTP metodiku izstrādājusi kursu dibinātāja un vadītāja Sarah Jane Anthony. Pamatā tās ir metodes, kas izmantojamas darbā ar mazajiem, jo ietver ļoti daudz atkārtošanas un spēļu elementus. Bet, mācoties jaunu valodu, tas viss ir tik ļoti noderīgs arī pieaugušajiem. Mūsu mācībās koncentrējāmies uz tām metodēm, kas noder tieši valodas apguvei, lai gan STPM metodika varētu noderēt ikvienam, apgūstot gan mūziku, gan matemātiku, gan ģeogrāfiju. Bijām arī mācību vizītē Islandes skolā. Skola bija moderna, uzzinājām daudz ko jaunu par Islandes izglītības sistēmu.

Viena no aizraujošākajām metodēm bija stāstu stāstīšana, kā arī „play dough” mīklas un figūriņu gatavošana. Noder jebkuras valodas apguvei! Mūsu grupiņā bija gan krievu, gan spāņu, gan islandiešu, gan franču valodas pasniedzēji. Var spēlēt gan lomu spēles, gan sižetiskās rotaļas. Šīs metodes mums noderēs angļu sarunvalodas klubiņa nodarbībām.

No apgūtajām metodēm man vislabāk patika un būs visnoderīgākā stāstu stāstīšanas metode. Valodu mācot, noder gan autentiski materiāli, gan īsas lomu spēles, gan arī bērnu grāmatas angļu valodā. Pasniedzēja mūs iepazīstināja ar vairākām grāmatām, kurs vislabāk izmantot, jo tajās ir gramatiski daudzveidīgi teikumi, gramatiskās formas. Noskatījāmies arī video, kā ar stāstu metodi strādā Islandē un Spānijā. Tad paši nelielās grupiņās centāmies veidot savus stāstus, zīmējumus, īsas lomu spēles.

Pasniedzēji Islandē arī daudz piedomā par ilgtspēju un zaļo kursu, tāpēc daudzi mācību līdzekļi bija pašu gatavoti, un izmantojot pieejamos bezmaksas resursus. To noteikti turpmāk arī izmantosim savā darbā, jo ne vienmēr ir nepieciešami lieli līdzekļi vai glancētas mācību grāmatas. Vajag tikai būt radošiem, izdomāt vairākkārtējus pielietojumus jau esošajiem mācību līdzekļiem. Un galvenā atziņa – nebaidīties izmantot spēļu elementus arī darbā ar pieaugušajiem. Mēs kursu laikā tik daudz spēlējāmies un smējāmies, bija ļoti jautras nodarbības.

Vēl ļoti interesantas bija „mācību stacijas”. Arī lai nokļūtu no vienas stacijas uz otru bija jāizmanto dažādi „ceļojuma veidi” (travel moods). STPM ir arī izdevušas šādu drukātu izdevumu ar daudzveidīgām pārejām no vienas nodarbes uz otru, no vienas stacijas uz otru. Savukārt uzdevumi bija gan par ģeogrāfiju, gan valodu un literatūru, kā arī noderīgi atmiņas treniņiem.

Dažās nodarbības bija jāvada arī pašiem kursu dalībniekiem. Tā kā bijām no tika daudzām dažādām valstīm, arī jauniegūtās metodes ir ļoti dažādas.

Tuvāk ar informāciju par šo metodiku var iepazīties STPM mājas lapā - https://smartteachersplaymore.com/ , tomēr tas ir jāizbauda un jāapgūst katram pašam. Ļoti iesakām šos kursus ikvienam Latvijas pedagogam. Tā ir lieliska iespēja, jo kursu samaksai var izmantot Erasmus Plus programmas finansējumu.

Mēs šajos kursos bijām projekta „ Elementi „***Nr. 2021-1-LV01-KA122-ADU-000018287*** ietvaros, ko realizē kultūras un izglītības studija Talantu pilsēta. Bija iedvesmojoši un vērtīgi!

Kursu materiāli un prezentācijas ir pieejamas mūsu biedrība Resursu bibliotēkā, dalījāmies pieredzē ar kolēģiem metodiskajā sēdē. Un pateicoties mūsu burvīgajam dalībniekam Indalecio no Tenerifes, mums ir sava Whatts App grupa ar miljons bildēm un video. Un grupiņa joprojām draudzējas un sadarbojas. Ceram arī uz jauniem kopīgiem projektiem.

Rita Liepiņa